fr de hu hu hu hu hu de hu hu hu hu hu de hu hu hu en hu da hu hu hu hu hu hu hu hu hu hu hu hu hu hu hu hu hu hu hu hu fr ru ru de en uk ru de de de en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz az uz ru sv ca de eo es fi fr he hy it ja it lv pl pt ru sq fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. július 25.
Ugrás a navigációhoz Ugrás a kereséshez
1931. szeptember 3. (68 évesen)[1][2][3][4][5]
A Wikimédia Commons tartalmaz Franz Schalk témájú médiaállományokat.
Franz Schalk (Bécs, 1863. május 27. – Edlach, 1931. szeptember 3.) osztrák karmester. Anton Bruckner szimfóniáit népszerűsítette, és jelentős szerepe volt a Salzburgi Ünnepi Játékok létrehozásában.
A rendkívül tehetséges Schalk 1878–1881 között a bécsi Zenebarátok Társaságának Konzervatóriumában tanult, ahol Anton Bruckner tanította a zeneelméletet. Schalk hamarosan Bruckner kedvenc tanítványának számított. Ő tanácsolta Schalknak, hogy válassza a karmesteri pályát.
1884-től vidéki városok színházaiban vezényelt (Olmütz, Csernyivci, Karlsbad, Breslau). 1889–1895-ben Grazban, majd Prágában, 1898-ban pedig Berlini Királyi Operában volt karmester. 1904 és 1921 között Ferdinand Löwét követte a Musikverein karmesteri posztján.
1909–1919-ben a Bécsi Zeneakadémián tanított. 1900-ban Gustav Mahler elhívta a bécsi Hofoper első karnagyi posztjára, 1918-ban a Bécsi Operaház igazgatója. 1919 és 1924 között Richard Strauss-szal együtt igazgatta az Operaházat, 1924 és 1929 között egyedül állt az intézmény élén. Emellett a Hofburg Várkápolnájának karmestere is volt. Később csak vendégkarmesterként lépett fel a bécsi Operaházban. A Salzburgi Ünnepi Játékok létrehozásában jelentős szerepet játszott.
Kiállt a Bécsben kevésbé népszerű Bruckner mellett. 1881-ben rábeszélte Felix Mottl zeneszerzőt és karmestert, hogy tűzzék műsorra a 4. szimfóniát. 1884-ben elkísérte Brucknert Lipcsébe, a 7. szimfóniájának ősbemutatójára. Jelentős mértékben vett részt a 3. szimfónia új feldolgozásában. Az 5. szimfónia ősbemutatóját vezette Grazban 1894-ben. A zeneműben jelentős változtatásokat hozott létre, 100 ütemet törölt a befejező tételben, és teljesen áthangszerelte a tétel többi részét. Ebben a formájában mutatták be végül a szimfóniát a közönség előtt. Csak a harmincas években sikerült Robert Maas zenetudósnak kiadnia az 5. és a többi átdolgozott Bruckner szimfóniát eredeti formájukban.
↑ a b Integrált katalógustár. (Hozzáférés: 2014. április 9.)
↑ a b Francia Nemzeti Könyvtár: BnF források (francia nyelven). (Hozzáférés: 2015. október 10.)
↑ a b SNAC (angol nyelven). (Hozzáférés: 2017. október 9.)
↑ a b International Music Score Library Project. (Hozzáférés: 2017. október 9.)
↑ a b Brockhaus (német nyelven). (Hozzáférés: 2017. október 9.)
↑ Integrált katalógustár. (Hozzáférés: 2014. december 11.)
↑ a b Archivio Storico Ricordi. (Hozzáférés: 2020. december 3.)
Thomas Leibnitz: Schalk, Franz (német nyelven). Deutsche Biorgraphie. (Hozzáférés: 2019. május 4.)
ISNI: 0000 0000 8156 9629
Komolyzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Franz_Schalk&oldid=22891572”
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. július 25., 16:47
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.